
PIRKUMA LĪGUMS 
Nr. skatāms pievienotajā datnē

[bookmark: _Hlk120867516]
Rīgā,								Datums skatāms laika zīmogā
				              	                           
[bookmark: _Hlk121056206]SIA “Rīgas meži”, reģistrācijas Nr. 40003982628, tās valdes locekļa Ivara Priedes personā, kurš rīkojas uz statūtu, 03.08.2026. pilnvaras Nr.PV-26-45 un 05.08.2026. rīkojuma Nr. SRM-26-1902-rp pamata, turpmāk – Pircējs, no vienas puses, un
 
[bookmark: _Hlk121056300][bookmark: _Hlk120867154]"AGROTEHNIKA SMILTENE" SIA, reģistrācijas Nr. 44103034124, tās valdes priekšsēdētāja Andra Vilkasta personā, kurš rīkojas uz statūtu pamata, turpmāk – Pārdevējs, no otras puses, kopā turpmāk – Puses, katrs atsevišķi – Puse,

[bookmark: _Hlk120609787][bookmark: _Hlk121056378]pamatojoties uz SIA “Rīgas meži” Publisko iepirkumu likuma 9. panta kārtībā realizēta iepirkuma “Traktoram piekabināmā lielā veserīšu pļaujmašīna”, ID Nr. SIA RM 2026/55, rezultātiem, noslēdz šādu līgumu, turpmāk – Līgums:

1. Līguma priekšmets
1.1. Pārdevējs pārdod un Pircējs pērk traktoram piekabināmo lielo veserīšu pļaujmašīnu (turpmāk – Prece), saskaņā ar Preces tehnisko specifikāciju, Pārdevēja tehnisko piedāvājumu un saskaņā ar finanšu piedāvājumā noteiktajām Preces cenām (turpmāk – Piedāvājums) (Līguma 1. pielikums).
1.2. Preces piegādes adrese: Katrīnas dambis 4, Rīga, LV-1045.

2. Līguma summa un norēķinu kārtība
2.1. Līguma kopējā summa ir 10 780,00 EUR (desmit tūkstoši septiņi simti astoņdesmit euro, 00 centi), bez pievienotās vērtības nodokļa (turpmāk – PVN). PVN tiek piemērots normatīvajos aktos noteiktajā apjomā un kārtībā.
2.2. Preces vienas vienības cena ir norādīta Piedāvājumā.
2.3. Preces cenā ir ietvertas visas izmaksas, kas saistītas ar Preces piegādi (tai skaitā Preces trūkumu un neatbilstību novēršana, garantija), kā arī visi ar Līguma izpildi saistītie nodokļi, nodevas, un citas saistītās izmaksas.
2.4. Pircējs par Preces piegādi veic samaksu Pārdevējam 30 (trīsdesmit) dienu laikā no dienas, kad Puses ir abpusēji parakstījušas attaisnojuma dokumentu saskaņā ar Līguma 3.2. punktu. Izrakstot attaisnojuma dokumentu, Pārdevējs attaisnojuma dokumentā norāda arī Pircēja Līguma numuru, datumu un piegādāto Preci (nosaukums vai nomenklatūras kods, kas atbilst Piedāvājumā norādītajam), pretējā gadījumā Pircējs ir tiesīgs bez līgumsoda piemērošanas kavēt Līgumā noteikto maksājuma termiņu.
2.5. Puses vienojas, ka saskaņā ar Līgumu sagatavotie attaisnojuma dokumenti tiek nodoti kopā ar Preces nodošanu Pircējam.
2.6. Apmaksa tiek uzskatīta par notikušu ar brīdi, kad Pircējs ir veicis maksājumu, pārskaitot Līguma summu uz Pārdevēja Līgumā norādīto norēķinu kontu.
2.7. Ja Pircējam ir prasījums pret Pārdevēju par kādas naudas summas samaksu, tajā skaitā, bet ne tikai par izdevumu, zaudējumu atlīdzību, līgumsodu samaksu, Pircējs ir tiesīgs šādas naudas summas vienpusēji ieturēt no Pārdevējam izmaksājamās Līguma summas.

3. Preces piegāde un pieņemšanas kārtība
3.1. [bookmark: _Hlk100148584]Pārdevējs veic Preces piegādi Pircējam uz Līguma 1.2. punktā norādīto adresi ne vēlāk kā 120 (simtu divdesmit) kalendāro dienu laikā no Līguma spēkā stāšanās dienas. Pārdevējs veic Preces piegādi uz piegādes adresi par saviem līdzekļiem un ar savu transportu, kā arī pats nodrošina Preces izkraušanu Pircēja norādītā vietā.
3.2. Preces pieņemšana – nodošana tiek noformēta ar Pārdevēja izrakstītu attaisnojuma dokumentu. Prece tiek uzskatīta par piegādātu tikai ar brīdi, kad Pircējs ir parakstījis Pārdevēja izrakstīto attaisnojuma dokumentu.
3.3. Līguma noteikumiem neatbilstošu Preci Pircējs nepieņem un neapmaksā.
3.4. Ja Preces pieņemšanas – nodošanas brīdī Pircējs konstatē Preces neatbilstību Līguma vai Tehniskās specifikācijas noteikumiem, un/vai citu Preces defektu, Pircējs nepieņem neatbilstošo Preci un attaisnojuma dokumentā norāda savas pretenzijas. Preces neatbilstības un/vai defekta novēršana nepagarina Līgumā noteikto Preces piegādes termiņu.
3.5. Pircējam ir tiesības ne vēlāk kā 5 (piecu) darba dienu laikā pēc attaisnojuma dokumenta parakstīšanas brīža iesniegt Pārdevējam pretenziju par Preces neatbilstību Līguma vai Tehniskās specifikācijas noteikumiem, un/vai par citu konstatēto defektu, kuru tas konstatējis pēc Preces pieņemšanas. Pēc šī termiņa notecējuma visi jautājumi par Preces kvalitāti tiek risināti Līguma 6. nodaļā noteiktajā kārtībā.
3.6. Ja Pircējs Līguma 3.4. punktā vai Līguma 3.5. punktā norādītajā kārtībā ir konstatējis Preces neatbilstību un/vai defektu, Pārdevējam ir pienākums ne vēlāk kā 5 (piecu) darba dienu laikā pēc Pircēja pretenzijas saņemšanas dienas uz sava rēķina nomainīt šo Preci pret Līguma noteikumiem atbilstošu Preci, piegādājot to Pircējam uz Līguma 1.2. punktā norādīto piegādes adresi. 
3.7. Ja Pārdevējs Līguma 3.6. punktā noteiktajā termiņā neveic Preces apmaiņu vai garantijas saistību izpildi, Pircējam ir tiesības atgriezt Preci Pārdevējam, kurš ne vēlāk kā 2 (divu) darba dienu laikā atmaksā Pircējam Preces vērtību pilnā apmērā.
3.8. Īpašumtiesības uz Preci pāriet Pircējam ar brīdi, kad Prece ir piegādāta Pircējam un Pircējs tās ir pieņēmis saskaņā ar Līguma 3.2. punktu.

4.  Pušu tiesības un pienākumi
4.1. Pārdevējs: 
4.1.1. veic savlaicīgu un kvalitatīvu Preces piegādi uz Līguma 1.2. punktā norādīto piegādes adresi, iepriekš savstarpēji saskaņojot konkrētu piegādes laiku (Pircēja darba laikā);
4.1.2. garantē, ka Prece ir atbilstoša Līgumā, Tehniskajā specifikācijā norādītajām prasībām, kā arī Latvijas Republikas normatīvo aktu prasībām;
4.1.3. nekavējoties informē Pircēju par apstākļiem, kas var ietekmēt Preces piegādi atbilstošā kvalitātē, apjomā vai termiņā;
4.1.4. pēc Pircēja pieprasījuma saņemšanas iesniedz Pircējam ar Līguma izpildi saistīto informāciju (sarakstu ar Līguma ietvaros piegādātājām Precēm un to daudzumu);
4.1.5. savā darbībā ievēro Pircēja Piegādātāju rīcības kodeksā noteiktos principus (Līguma 2. pielikums).
4.2. Ja Līguma izpildes gaitā rodas apstākļi, kuri var aizkavēt vai aizkavē Preces piegādi, Pārdevējs nekavējoties par to informē Pircēju, norādot radušos apstākļus vai aizkavēšanās iemeslus, to ietekmi uz Līguma izpildes gaitu un par veiktajiem vai ieplānotajiem pasākumiem radušos apstākļu novēršanai.

4.3. Pircējs:
4.3.1. apņemas veikt samaksu par kvalitatīvu Preci Līgumā noteiktajos termiņos un kārtībā;
4.3.2. apņemas nekavējoties, bet ne vēlāk kā 3 (trīs) darba dienu laikā rakstveidā informēt Pārdevēju, ja Līguma izpildes laikā tiek mainīti Pircēja rekvizīti;
4.3.3. ir tiesīgs no Līguma izrietošo maksājumu piedziņu nodot trešajām personām.

5. Pušu atbildība
5.1. Ja Pārdevējs nepiegādā Pircējam Preci Līguma 3.1. punktā noteiktajā termiņā, Pircējs ir tiesīgs pieprasīt Pārdevējam līgumsodu 0,5% (nulle komats pieci procenti) apmērā no Līguma summas par katru kavējuma dienu, bet ne vairāk kā 10% (desmit procenti) no Līguma summas. 
5.2. Ja Pircējs neievēro Līgumā noteikto Līguma summas samaksas termiņu, Pārdevējs ir tiesīgs pieprasīt Pircējam līgumsodu 0,5% (nulle komats pieci procenti) apmērā no nesamaksātās Līguma summas par katru kavējuma dienu, bet ne vairāk kā 10% (desmit procenti) no nesamaksātās Līguma summas. 
5.3. Ja Pārdevējs Līguma 3.6. punktā noteiktajā termiņā neveic Preces apmaiņu vai garantijas saistību izpildi, Pircējs ir tiesīgs pieprasīt Pārdevējam līgumsodu 0,5% (nulle komats pieci procenti) apmērā no defektīvās Preces vērtības summas par katru kavējuma dienu, bet ne vairāk kā 10% (desmit procenti) no defektīvās Preces vērtības summas. 
5.4. Ja Pircējs ir izbeidzis Līgumu kādā no Līguma 7.3.1.- 7.3.3. punktos norādītajiem gadījumiem, Pārdevējs 5 (piecu) darba dienu laikā no attiecīgā Pircēja paziņojuma saņemšanas dienas maksā Pircējam līgumsodu 10% (desmit procenti) apmērā no Līguma summas un atlīdzina Pircējam zaudējumus, kas Pircējam ir radušies sakarā ar Līguma izbeigšanu. Līguma 7.3.2. punktā norādītajā gadījumā, Pārdevējs, ne vēlāk kā 2 (divu) darba dienu laikā pēc Līguma izbeigšanas, atmaksā Pircējam tā samaksāto Līguma summu par Preci pilnā apmērā.
5.5. Līgumsoda samaksa jāveic ne vēlāk kā 5 (piecu) darba dienu laikā no attiecīga Puses paziņojuma saņemšanas dienas. Līgumsoda samaksa neatbrīvo Pusi no Līgumā norādīto saistību izpildes un zaudējumu atlīdzināšanas.
5.6. Puses uzņemas atbildību par otrai Pusei nodarītajiem zaudējumiem un apņemas atlīdzināt visus izdevumus, zaudējumus, kas attiecīgās Puses darbības vai bezdarbības rezultātā radušies otrai Pusei saistībā ar Līguma saistību neizpildi vai nepienācīgu izpildi.
5.7. Pircējs ir tiesīgs ieturēt līgumsodu un/vai zaudējumu summu no jebkura maksājuma, kas Pārdevējam pienākas pamatojoties uz Līgumu, pirms tā izmaksas Pārdevējam. 

6. Preces garantija
6.1. Pārdevējs uzņemas atbildību par Preces atbilstību Tehniskajai specifikācijai, Līguma noteikumiem, kā arī Latvijas Republikas normatīvajiem aktiem. Pārdevējs garantē un nodrošina, ka piegādātā Prece ir jauna, bez defektiem, nelietota, ka Prece tās garantijas termiņa laikā saglabās pienācīgu kvalitāti, drošumu un lietošanas īpašības.
6.2. Preces garantijas laiks – 12 (divpadsmit) mēneši no brīža, kad Puses abpusēji parakstījušas attaisnojuma dokumentu saskaņā ar Līguma 3.2. punktu.
6.3. Ja garantijas laikā tiek atklāti jebkādi Preces defekti un/vai Preces neatbilstība Līguma 6.1. punkta prasībām, Pārdevējam ir pienākums ne vēlāk kā 5 (piecu) darba dienu laikā pēc Pircēja pretenzijas saņemšanas dienas bez maksas novērst Preces trūkumus vai nomainīt šo Preci pret Līguma noteikumiem atbilstošu Preci, piegādājot Preci Pircējam Līguma 1.2.punktā norādītajā Preces piegādes adresē.
6.4. Visu risku (t.sk. nejaušības risku) par Preci garantijas darbu veikšanas laikā uzņemas Pārdevējs.

7. Līguma termiņš un izbeigšana
7.1. Līgums stājas spēkā ar tā parakstīšanas brīdi un ir tas ir spēkā līdz saistību pilnīgai izpildei. 
7.2. Pusēm ir tiesības rakstveidā vienojoties izbeigt Līgumu pirms termiņa.
7.3. Pircējs ir tiesīgs vienpusēji izbeigt Līgumu, bez jebkādu zaudējumu atlīdzināšanas Pārdevējam, par to rakstveidā paziņojot Pārdevējam, ja:
7.3.1. Pārdevējs kavē Līguma 3.1. punktā norādīto Preces piegādes termiņu un nav novērsis kavējumu arī 5 (piecu) darba dienu laikā pēc Pircēja rakstiska brīdinājuma saņemšanas;
7.3.2. Pircējs ir konstatējis, ka Pārdevēja piegādātā Prece neatbilst Līguma, Tehniskās specifikācijas prasībām, un/vai tai ir konstatēts defekts, un Pārdevējs nav novērsis neatbilstību un/vai defektu Līguma 3.6. punktā norādītajā termiņā pēc Pircēja pretenzijas saņemšanas; 
7.3.3. Pārdevējs neizpilda kādu citu Līgumā norādītu pienākumu un nav izpildījis šo pienākumu arī 5 (piecu) darba dienu laikā pēc Pircēja rakstiska brīdinājuma saņemšanas dienas;
7.3.4. attiecībā uz Pārdevēju, tā valdes vai padomes locekli, patiesā labuma guvēju, pārstāvēttiesīgo personu vai prokūristu, ir piemērotas sankcijas atbilstoši Starptautisko un Latvijas Republikas nacionālo sankciju likuma noteikumiem;
7.3.5. pasludināts Pārdevēja maksātnespējas process, tiesā ir ierosināta Pārvadātāja tiesiskās aizsardzības procesa lieta, apturēta Pārdevēja saimnieciskā darbība vai uzsākta tā likvidācija;
7.3.6. attiecībā uz Pārdevēju, tā patiesā labuma guvēju ir konstatēts Noziedzīgi iegūto līdzekļu legalizācijas un terorisma un proliferācijas finansēšanas novēršanas likumā noteiktais.
7.4. Pārdevējs ir tiesīgs vienpusēji izbeigt Līguma, par to rakstveidā paziņojot Pircējam, ja Pircējs kavē Līgumā noteikto Līguma summas samaksas termiņu vairāk kā par 5 (piecām) darba dienām un nav novērsis kavējumu arī 2 (divu) darba dienu laikā pēc Pārdevēja rakstiska brīdinājuma saņemšanas.
7.5. Ja Līgums tiek izbeigts saskaņā ar Līguma 7.3. un 7.4. punktiem, Līgums uzskatāms par izbeigtu 2 (otrajā) darba dienā pēc paziņojuma nosūtīšanas otrai Pusei (nosūtot paziņojumu ar elektroniskā pasta starpniecību, izmantojot drošu elektronisko parakstu). 

8. Līguma grozījumi
8.1. Jebkuri Līguma grozījumi var tikt izdarīti vienīgi pēc abu Pušu rakstiskas vienošanās, kas ar to abpusējas parakstīšanas brīdi kļūst par Līguma neatņemamu sastāvdaļu. 
8.2. Līguma grozījumi ir pieļaujami, ja tie nemaina Līguma vispārējo raksturu un atbilst vienam no šādiem gadījumiem:
8.2.1. grozījumi ir nebūtiski;
8.2.2. grozījumi ir būtiski un tie tiek izdarīti tikai Līguma 8.3.punktā noteiktajos gadījumos;
8.2.3. grozījumi attiecas uz Līguma summas palielinājumu neatkarīgi no tā, vai tie ir būtiski vai nebūtiski. Līguma grozījumi ir pieļaujami, ja Līguma grozījumu vērtība, ko noteic kā visu secīgi veikto grozījumu naudas vērtību summu (neņemot vērā to grozījumu vērtību, kuri izdarīti saskaņā ar šī Līguma 8.3.1.-8.3.2. punktu), vienlaikus nepārsniedz 10 % (desmit procentus) no sākotnējās Līguma summas.
8.3. Būtiski Līguma grozījumi ir pieļaujami:
8.3.1. gadījumos, kad Pircējam ir nepieciešamas papildus Preces, kas nebija iekļautas sākotnējā iepirkumā, un Pārdevēja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā iegādāto, vai Pārdevēja maiņa radītu ievērojamas grūtības;
8.3.2. ja Līguma grozījumi ir nepieciešami tādu iemeslu dēļ, kurus Pircējs iepriekš nevarēja paredzēt;
8.3.3. ja Pārdevēju aizstāj ar citu piegādātāju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis piegādātājs atbilst paziņojumā par plānoto līgumu vai iepirkuma dokumentos noteiktajām kvalifikācijas prasībām, un uz to neattiecas Publisko iepirkumu likuma 42. pantā paredzētie izslēgšanas noteikumi.
8.4. Līguma summas pieaugums, ko noteic kā visu secīgi veikto grozījumu naudas vērtības summu, nevar pārsniegt 50 % (piecdesmit procentus) no sākotnējās Līguma summas attiecībā uz katru gadījumu, kas minēts Līguma 8.3.1. un 8.3.2. punktā.
8.5. Jebkuras izmaiņas Līguma noteikumos stājas spēkā tikai tad, kad tās ir noformētas rakstiski un tās parakstījušas abas Puses. Šādi Līguma grozījumi ar to parakstīšanas brīdi kļūst par Līguma neatņemamu sastāvdaļu.

9. Apakšuzņēmēji
9.1. Pārdevējs ir tiesīgs iesaistīt Līguma izpildē tikai tā iepirkuma piedāvājumā norādītos apakšuzņēmējus. Pārdevējs apņemas nekavējoties paziņot Pircējam par jebkurām izmaiņām apakšuzņēmēju sarakstā norādītajā informācijā. 
9.2. Pārdevējs nav tiesīgs bez saskaņošanas ar Pircēju veikt apakšuzņēmēju sarakstā norādīto apakšuzņēmēju nomaiņu un/vai iesaistīt papildu apakšuzņēmējus Līguma izpildē.
9.3. Pircējs nepiekrīt apakšuzņēmēja nomaiņai, ja pastāv kāds no šādiem nosacījumiem:
9.3.1. piedāvātais apakšuzņēmējs neatbilst iepirkuma dokumentos apakšuzņēmējiem izvirzītajām prasībām;
9.3.2. tiek nomainīts apakšuzņēmējs, uz kura iespējām iepirkumā Pārdevējs balstījies, lai apliecinātu savu kvalifikācijas atbilstību iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkumā Pārdevējs atsaucies, apliecinot savu atbilstību iepirkumā noteiktajām prasībām, vai tas atbilst Publisko iepirkumu likuma 42.panta  otrajā daļā minētajiem pretendentu izslēgšanas gadījumiem;
9.3.3. piedāvātais apakšuzņēmējs, kura sniedzamo pakalpojumu vērtība ir vismaz 
EUR 10 000, atbilst Publisko iepirkumu likuma 42.panta otrajā daļā minētajiem pretendentu izslēgšanas gadījumiem;
9.3.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
9.4. Pircējs pieņem lēmumu atļaut vai atteikt apakšuzņēmēju sarakstā norādīto apakšuzņēmēju nomaiņu vai jaunu apakšuzņēmēju iesaistīšanu Līguma izpildē, ne vēlāk kā 5 (piecu) darba dienu laikā no dienas, kad Pircējs ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un Publisko iepirkumu likuma noteikumiem. Par pieņemto lēmumu Pircējs rakstveidā paziņo Pārdevējam.

10. Nepārvarama vara
10.1. Puses tiek atbrīvotas no atbildības par Līguma pilnīgu vai daļēju neizpildi, ja to rada nepārvaramas varas apstākļi. Puses apņemas veikt nepieciešamos pasākumus, lai samazinātu kaitējumu, kas var izrietēt no nepārvaramas varas apstākļiem. Par nepārvarams varas apstākļiem nav uzskatāmi tādi apstākļi, kas radušies attiecīgās Puses darbības vai bezdarbības rezultātā.
10.2. Par nepārvaramas varas apstākļiem atzīst notikumu, kas atbilst visām šīm pazīmēm:
10.2.1. no kā nav iespējams izvairīties, un kura sekas nav iespējams pārvarēt;
10.2.2. kuru Līguma slēgšanas brīdī nebija iespējams paredzēt;
10.2.3. kas nav radies Puses vai tās kontrolē esošas personas kļūdas vai rīcības dēļ;
10.2.4. kas padara saistību izpildi ne tikai apgrūtinošu, bet arī neiespējamu.
10.3. Puse, kurai iestājas Līguma 10.2.punktā minētie apstākļi, par šādu apstākļu iestāšanos ne vēlāk kā 2 (divu) darba dienu laikā rakstveidā paziņo otrai Pusei. Ja kāda no Pusēm pieprasa, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu.
10.4. Nepārvaramas varas apstākļi netiek ņemti vērā, ja Puses par to neinformēja viena otru ar vēstules vai elektroniskā pasta palīdzību Līguma 10.3.punktā minētajā termiņā.
10.5. Nepārvaramas varas apstākļu pierādīšanas pienākums ir Pusei, kura uz tiem atsaucas.
10.6. Ja nepārvaramas varas apstākļu dēļ Līgums nav izpildāms ilgāk par 3 (trīs) mēnešiem, tad katrai Pusei ir tiesības bez jebkādām sankcijām vienpusēji atkāpties no Līguma izpildes. 

11. Konfidencialitāte un personas dati
11.1. [bookmark: _Hlk121084764]Puses apņemas neizpaust konfidenciālu informāciju, kas iegūta no otras Puses Līguma darbības laikā. Par konfidenciālu informāciju Līguma izpratnē tiek uzskatīta visa veida informācija, kura saistīta ar Līguma izpildi, tai skaitā personu dati, komercnoslēpums, jebkura rakstiska, mutiska, elektroniski uzglabāta vai jebkura cita veida informācija. Konfidencialitātes noteikumi neattiecas uz gadījumiem, ja šo informāciju pieprasa Latvijas Republikas normatīvajos aktos noteiktas kompetentas institūcijas, kurām uz to ir likumīgas tiesības un gadījumos, kad informācija ir bijusi iepriekš vai tās nodošanas brīdī publiski zināma. Konfidencialitātes pienākums nav aprobežots ar Līguma termiņu un ir saistošs bez laika ierobežojuma.
11.2. Visi dokumenti un informācija, kas saistīta ar Līguma noslēgšanu un izpildi ir uzskatāmi par Pušu komercnoslēpumu saturošu informāciju. Tās aizsardzībai Puses apņemas to saglabāt noslēpumā un bez otras Puses rakstiskas piekrišanas neizpaust trešajām personām. Komercnoslēpuma statuss neattiecas uz informāciju, kas jau ir publiski pieejama, vai Latvijas Republikas tiesību aktos noteiktajā kārtībā ir noteikta kā publiski pieejama.
11.3. Puses apliecina, ka Līgumā norādītos vai Līguma izpildes ietvaros no otras Puses iegūtos personas datus izmantos tikai Līguma izpildei (dati tiks apstrādāti tikai saskaņā ar Līguma priekšmetu, Līguma noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām).
11.4. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses fizisko personu datiem. Puses apņemas nenodot tālāk trešajām personām otras Puses iesniegtos fizisko personu datus. Ja saskaņā ar spēkā esošajiem tiesību aktiem Pusēm var rasties šāds pienākums, tās pirms personas datu nodošanas informē par to otru Pusi, ja vien to neaizliedz spēkā esošie tiesību akti.
11.5. Katrai Pusei, neizpildot vai pienācīgi neizpildot savas saistības, ir jāsedz visi otrai Pusei vai datu subjektiem nodarītie zaudējumi, kas radušies tās darbības vai bezdarbības rezultātā. Katra no Pusēm patstāvīgi ir atbildīga pret datu subjektiem par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei patstāvīgi jāapmierina datu subjektu prasījumi un jāsamaksā valsts pārvaldes iestādes uzliktie naudas sodi.
11.6. Puses apņemas neapstrādāt no otras Puses iegūtos personas datus citiem ar Līguma minēto saistību izpildi nesaistītiem mērķiem, ja vien tas neizriet no spēkā esošiem normatīviem aktiem.

12. Citi noteikumi
12.1. Puses nosaka par Līguma izpildi atbildīgās personas, kuras kontaktējas ar otru Pusi un uzrauga (koordinē) kvalitatīvu Līguma izpildi, tajā skaitā paraksta Preces piegādes dokumentus, saskaņo piegādes laiku, pārbauda Preces atbilstību, informē otru Pusi par konstatētajiem Preces trūkumiem, sagatavo un nosūta pretenziju, kontrolē Līgumā noteikto saistību izpildi: 
12.1.1. No Pircēja puses: [..], tālr. +371 [..], e-pasts: [..]. Rēķinu nosūtīšanai: [..]; 
12.1.2. No Pārdevēja puses: [..], tālr. +371 [..], e-pasts: [..]. 
12.2. Puses apņemas iespējami savlaicīgi informēt viena otru par izmaiņām atbildīgo personu sastāvā vai atsevišķu personu pilnvarojuma apjoma izmaiņām, attiecīgo informāciju nosūtot uz Līguma 12.1.punktā noteiktajām e-pasta adresēm un neveicot attiecīgos grozījumus Līgumā.
12.3. Puses apņemas veikt visus nepieciešamos pasākumus, lai novērstu koruptīvas darbības. Neviena Puse vai tās darbinieki nedrīkst tieši vai netieši piedāvāt, pieprasīt, dot vai pieņemt naudu, dāvanas vai personīgas priekšrocības no otras Puses vai tās darbiniekiem. Jebkura persona ir tiesīga iesniegt informāciju par Puses vai tās darbinieku veiktajām koruptīvajām darbībām vai par iespējamiem pārkāpumiem, rakstot uz Pušu kontaktinformācijā norādīto e-pasta adresi. 
12.4. Visi paziņojumi starp Pusēm Līguma sakarā tiek uzskatīti par saņemtiem, ja tie (i) nodoti adresātam pret parakstu, (ii) nosūtīti pa pastu ierakstītā vēstulē uz Līguma 13.punktā norādītajām Pušu adresēm un šajā gadījumā tiks uzskatīti par saņemtiem 5. (piektajā) darba dienā no nodošanas pasta iestādē nosūtīšanai, vai (iii) nosūtīti ar e-pasta starpniecību uz Līguma 13.punktā norādītajām Pušu e-pasta adresēm, un šajā gadījumā tiks uzskatīti par saņemtiem nākamajā darba dienā pēc nosūtīšanas. 
12.5. Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīds tiek risināts tiesā Latvijas Republikas normatīvajos aktos noteiktajā kārtībā.
12.6. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
12.7. Līgums parakstīts ar drošu elektronisko parakstu, kas satur laika zīmogu. Līgums ir saistošs no tā abpusējas parakstīšanas brīža. Līguma abpusējas parakstīšanas datums ir pēdējā parakstītāja pievienotā laika zīmoga datums un laiks. 

13. Pušu rekvizīti

	PIRCĒJS

SIA “Rīgas meži”
Reģistrācijas Nr.40003982628
PVN maksātāja reģ.Nr.LV40003982628
Juridiskā adrese: Ojāra Vācieša iela 6 k-1, 
Rīga, LV-1004
Banka: Citadele banka AS
Konts: LV15PARX0005508860001
Tālrunis: +371 67415710
e-pasts: rigasmezi@rigasmezi.lv

valdes loceklis Ivars Priede
	PĀRDEVĒJS

"AGROTEHNIKA SMILTENE" SIA
Reģistrācijas Nr. 44103034124
PVN maksātāja reģ.Nr.LV44103034124
Juridiskā adrese: "Silva 23", Silva, Launkalnes pag., Smiltenes nov., LV-4729
Banka: “Swedbank” AS
Konts: LV98HABA0551009121976
Tālrunis: +371 29254123
e-pasts: andris.vilkasts@agrosmiltene.lv

valdes priekšsēdētājs Andris Vilkasts

I Vispārīgie noteikumi

1. SIA “Rīgas meži” (turpmāk – Sabiedrība) īsteno atbildīgu un ētisku uzņēmējdarbības praksi. Piegādātāju rīcības kodekss (turpmāk – Kodekss) ir izstrādāts ar mērķi radīt priekšnoteikumus augstāko iespējamo šādu praksi raksturojošo standartu ieviešanai un ievērošanai arī visā Sabiedrības piegādes ķēdē. 
1. 
2. Kodeksā ietvertas minimālās prasības, kuru izpildi Sabiedrība sagaida no visiem tās esošajiem un potenciālajiem Piegādātājiem neatkarīgi no to lieluma, apgrozījuma, pieredzes, darbības jomas un citiem faktoriem papildus visiem likumiem un noteikumiem. 


II Kodeksa tvērums

3. Kodeksa ietvaros ar terminu “Piegādātājs” jāsaprot jebkura fiziska vai juridiska persona, kas nodrošina Sabiedrībai preces, pakalpojumus vai būvdarbus. Šis termins ietver arī Piegādātāju apakšuzņēmējus.
4. Kodekss ir visu starp Piegādātāju un Sabiedrību noslēgto līgumu neatņemama sastāvdaļa, tādējādi, parakstot jebkuru sadarbības līgumu, Piegādātājs apņemas ievērot visas šajā Kodeksā noteiktās prasības.


[bookmark: bookmark4]III Uzņēmējdarbības ētika

5. Piegādātājs īsteno atbildīgu un ētisku uzņēmējdarbības praksi, ievērojot likumību un labas korporatīvās pārvaldības principus visās tā finanšu un nefinanšu darbībās, tostarp:
5.1. īsteno godīgu konkurenci atbilstoši visiem spēkā esošajiem likumiem un citiem normatīvajiem aktiem;
5.2. pieņem lēmumus, pamatojoties uz objektīviem apsvērumiem, nevis personīgajām interesēm;
5.3. veic visus nepieciešamos pasākumus, lai novērstu interešu konfliktus un koruptīvas darbības, tajā skaitā tieši vai netieši:
5.3.1. nepiedāvā Sabiedrībai, tās darbiniekiem naudu, dāvanas vai citus labumus, neizrāda viesmīlību un neapmaksā jebkādus izdevumus ar mērķi iegūt vai saglabāt sadarbību vai priekšrocības, ko varētu uzskatīt par nepamatotiem vai nepiemērotiem attiecībā uz iespējamajiem darījumiem;
5.3.2. nepieprasa un nepieņem naudu, dāvanas vai citus labumus, ieskaitot personīgas priekšrocības, no trešajām pusēm; 
5.3.3. darbojas saskaņā ar visiem noteikumiem, kas saistīti ar preču un pakalpojumu drošumu un kvalitātes prasībām, tostarp Sabiedrības izvirzītajiem noteikumiem;
5.3.4. reģistrē un atklāj informāciju par savu saimniecisko darbību, korporatīvo struktūru un patiesajiem labuma guvējiem, finansiālo stāvokli un darbības rezultātiem pārskatāmi, precīzi un saskaņā ar spēkā esošajiem normatīvajiem aktiem;
5.3.5. aizsargā tam uzticēto komercinformāciju un personas datus, izprotot riskus un ieviešot pienācīgus kontroles pasākumus, piemēram, kiberdrošības pasākumus.


[bookmark: bookmark6]IV Cilvēktiesības un darba tiesības

6. Piegādātājs ievēro savā darbībā vispārpieņemtos Apvienoto nāciju organizācijas Vispārējā cilvēktiesību deklarācijā un citos vietēja un starptautiska mēroga regulējumos un konvencijās noteiktos cilvēktiesību pamatprincipus, tostarp:
6.1. iestājas pret visa veida diskrimināciju;
6.2. neiesaistās cilvēktiesību pārkāpumos, tostarp ievēro personas datu privātumu un personas datu drošību visos biznesa procesos;
6.3. rūpīgi izpēta savu ietekmi uz cilvēktiesībām, ja tiek konstatēti riski vai pamats aizdomām par iespējamu negatīvu ietekmi;
6.4. [bookmark: bookmark9]iesaistās cilvēktiesību pārkāpumu novēršanā, nodrošinot atbilstošus aizsardzības mehānismus.
7. Piegādātājs iestājas pret piespiedu darbu, īstenojot un veicinot tādas darba attiecības, kas balstītas uz brīvprātības principiem. Tāpat tas izturas pret esošajiem un potenciālajiem darbiniekiem cieņpilni un ievēro ikdienā visas darbinieku pamattiesības, tostarp:
7.1. neizmanto bērnu darbu – nenodarbina bērnus, kuri ir jaunāki par 15 gadiem vai nav sasnieguši minimālo nodarbinātības vecumu saskaņā ar aktuālajiem valstī pastāvošajiem tiesību aktiem;
7.2. nodrošina, lai par minimālo nodarbinātības vecumu vecāku un par 18 gadiem jaunāku jauniešu nodarbinātības gadījumā netiek apdraudēta viņu izglītība, veselība, drošība un tikumība;
7.3. atzīst darbinieku tiesības apvienoties organizācijās (biedrībās, apvienībās, arodbiedrībās u.tml.), būt šo organizāciju biedriem un slēgt koplīgumus;
7.4. veido iekļaujošu darba vidi un ievēro jaunu darbinieku piesaistē, kā arī esošo darbinieku novērtēšanā vienlīdzības un līdztiesības principus;
7.5. nodrošina visiem darbiniekiem drošus un cilvēcīgus darba apstākļus;
7.6. [bookmark: bookmark11]nodrošina visus darbinieku profesionālajai izaugsmei nepieciešamos apstākļus, ņemot vērā viņu darba specifiku un aktuālo nozares situāciju.
8. Piegādātājs ievēro visus piemērojamos vietējos likumus un obligātos nozares standartus attiecībā uz darba laiku un atalgojumu, tostarp:
8.1. maksā darbiniekiem vismaz minimālo darba algu un piemērojamo samaksu par virsstundu darbu atbilstoši valstī spēkā esošajiem normatīvajiem aktiem un piemērojamajiem Darba koplīguma noteikumiem; 
8.2. nodrošina darbiniekiem savlaicīgu darba samaksu par padarīto darbu un neietur darba algu bez objektīva, normatīvajos aktos balstīta pamatojuma;
8.3. nodrošina, ka darba laiks (ieskaitot virsstundas) ir saprātīgs un nepārsniedz normatīvajos aktos noteiktās robežas. Ja attiecīgas prasības nepastāv, Sabiedrība sagaida, ka darba laiks nepārsniedz 56 (piecdesmit sešas) stundas nedēļā, ieskaitot regulārās virsstundas. Darbiniekiem ir tiesības uz adekvātu atpūtu (regulāri vismaz 1 (viena) diena nedēļā).


[bookmark: bookmark13]V Darba drošība un veselības aizsardzība (DDVA)

9. Piegādātājs veicina drošas darba kultūras attīstību, ievērojot savā darbībā visas spēkā esošās tiesiskās DDVA prasības, kā arī:
9.1. izstrādā savu iekšējo kārtību un procedūras DDVA jomā, tā demonstrējot apņemšanos īstenot DDVA pamatprincipus ne vien vārdos, bet arī darbos;
9.2. nodrošina darbību pārbaužu (piemēram, noteikumu un procedūru) ieviešanu un izziņošanu visiem darbiniekiem;
9.3. nodrošina gatavību ārkārtas situācijām, izstrādājot atbilstošu rīcības plānu, ar kuru iepazīstina visus darbiniekus;
9.4. īsteno ar darbiniekiem atklātu komunikāciju un nodrošina atbilstošas mācības ar mērķi uzlabot viņu izpratni par DDVA jautājumiem;
9.5. novērtē un uzrauga DDVA nodrošinājumu un apdraudējumus, regulāri un pienācīgi veicot darbavietās pārbaudes (piemēram, darba vides risku novērtējumu);
9.6. reģistrē visus darbavietā notikušos un gandrīz notikušos nelaimes gadījumus un veic pienācīgu to izmeklēšanu.

VI Ietekme uz vidi un klimatu

10. Piegādātājs ievēro visas vides aizsardzības prasības, kas noteiktas vides tiesību aktos, noteikumos, standartos un ar tā ietekmi uz vidi saistīto atļauju prasībās, tostarp:
10.1. mērķtiecīgi mēra savu ietekmi uz vidi, izvirza skaidrus, izmērāmus mērķus vides aizsardzības jomā un īsteno šo mērķu sasniegšanai nepieciešamos pasākumus savas darbības negatīvās ietekmes uz vidi, kā arī klimata pārmaiņu mazināšanai;
10.2. rūpējas, lai tā darbības nerada apdraudējumu videi un nepieciešamības gadījumā atbildīgi veic visus nepieciešamos pasākumus tā radītās negatīvās ietekmes uz vidi novēršanai, tostarp aktīvi uzrauga, ziņo un tiecas samazināt CO2 emisijas gan ikdienas darbībā, gan visā vērtību ķēdē;
10.3. sniedz norādījumus par visiem procesiem, kam ir potenciāla ietekme uz vidi (piemēram, bīstamu materiālu glabāšana un izmantošana), nodrošina to pieejamību un attiecīgās informācijas nodošanu visiem iesaistītajiem darbiniekiem;
10.4. nodrošina darbiniekiem atbilstošas zināšanas un pieredzi par vides jautājumiem, kā arī nepieciešamos resursus, kas viņiem ļautu efektīvi pildīt savus darba pienākumus;
10.5. analizē iespējamās ārkārtas situācijas, īsteno preventīvus pasākumus to novēršanai un pienācīgi reaģē šādās situācijās, veicot koriģējošus pasākumus;
10.6. sistemātiski rīkojas vides aizsardzības pārkāpumu un sūdzību saņemšanas gadījumos, kā arī informē par šiem gadījumiem darbiniekus un citas ieinteresētās puses, tostarp Sabiedrību, ja tā jebkādā veidā ir iesaistīta.

VII Pārvaldības sistēmas

11. Lai varētu izpildīt šajā Kodeksā noteiktās prasības, Piegādātājs nodrošina atbilstošas pārvaldības sistēmas, kas ir pielāgotas tā lielumam, darbības jomai un riska videi, vai izstrādā ekvivalentu rīcības dokumentu. Tāpat Piegādātājs nodrošina savas darbības atbilstību citiem attiecīgajiem un spēkā esošajiem likumiem un noteikumiem. 
12. Sabiedrība sagaida, ka Piegādātājs savu pārvaldības sistēmu izveidē un uzturēšanā ievēro vismaz šādas prasības:
12.1. nodrošina sistemātisku pieeju ar cilvēktiesībām un darba tiesībām, darba drošību un veselības aizsardzību, atbildīgu uzņēmējdarbību un ietekmi uz vidi saistīto risku novērtēšanai, mazināšanai un pārvaldībai (turpmāk – Kodeksa jautājumi);
12.2. izvirza izmērāmus darbības mērķus saistībā ar Kodeksa jautājumiem un nosaka saistītas darbības šo mērķu sasniegšanai nolūkā nodrošināt nepārtrauktu savas darbības uzlabošanu;
12.3. pienācīgi piemēro un dara zināmus visus normatīvo aktu un līgumu noteikumus, kuri reglamentē tā uzdevumus, kā arī nodrošina atbilstošas mācības attiecīgajiem darbiniekiem un darījumu partneriem;
12.4. nodrošina ziņošanas iespējas par ar Kodeksa jautājumiem saistītiem pārkāpumiem (piemēram, anonīma ziņošanas sistēma).

VIII Atbilstības nodrošināšana

13. Sabiedrība vēlas veidot ilgtspējīgas, abpusēji izdevīgas attiecības ar saviem sadarbības partneriem, tostarp Piegādātājiem visos līmeņos, tāpēc sagaida, ka Piegādātājs, konstatējot darbības, kas var būt pretrunā Kodeksa prasībām, nekavējoties informēs par to Sabiedrību. Piegādātājam, tostarp ikvienam tā darbiniekam, ir iespēja ziņot par šīm neatbilstībām, rakstot uz e-pasta adresi mailto:rigasmezi@rigasmezi.lv. Apzinoties, ka ziņot par iespējamajiem pārkāpumiem var būt neērti un šāda rīcība var radīt nedrošības sajūtu, Sabiedrība nodrošina arī iespēju ziņot par neatbilstībām anonīmi – ar Trauksmes cēlēja ziņojuma starpniecību.
14. Vienlaikus Sabiedrība patur tiesības veikt sistemātiskas pārbaudes, lai pārliecinātos par Piegādātāja atbilstību Kodeksa prasībām:
14.1. Sabiedrība sagaida, ka Piegādātājs aktīvi atbalstīs nepieciešamās pārbaudes, tostarp sniegs pēc Sabiedrības pieprasījuma informāciju, piemēram, datus, kas attiecas uz Kodeksa jautājumiem un Kodeksa tvērumu, ja vien tas nav pretrunā likumā noteiktajam informācijas neizpaušanas pienākumam. Par atbilstības pārbaužu laiku, vietu un apjomu Sabiedrība vienojas ar Piegādātāju individuāli.
14.2. Ja Sabiedrība konstatē, ka Piegādātājs neievēro Kodeksā noteiktās prasības, tā piedāvā ieteikumus Piegādātāja darbības pilnveidei, lai nodrošinātu atbilstību Kodeksa prasībām. Saņemot šos ieteikumus, Piegādātājs nekavējoties veic koriģējošus pasākumus, informējot par progresu Sabiedrību. Tomēr Sabiedrība patur tiesības atcelt neizpildītus pasūtījumus, apturēt turpmākos pasūtījumus vai izbeigt līgumu ar Piegādātāju būtisku Kodeksa pārkāpumu gadījumā.
14.3. Papildus starp Sabiedrību un Piegādātāju noslēgtajā pamatlīgumā noteiktajiem tā izbeigšanas noteikumiem, abas puses atzīst, ka šī Kodeksa noteikumu neievērošana ir uzskatāma par līguma noteikumu būtisku pārkāpumu, kas dod tiesības Sabiedrībai vienpusēji izbeigt līgumu.
15. Piegādātāja atbildība sākas, taču nebeidzas ar Kodeksa prasību ievērošanu. Sabiedrība sagaida, ka Piegādātājs īstenos pasākumus ar mērķi panākt, lai šīs prasības ievēro arī tā sadarbības partneri, un pastāvīgi attīstīs savu darbību atbilstoši augstākajiem atbildīgas uzņēmējdarbības standartiem.
16. Arī Sabiedrība nemitīgi attīsta savu darbību atbilstoši Kodeksā minētajiem standartiem, tāpēc aicina Piegādātāju dalīties idejās par iespējām uzlabot tās sniegumu vides, sociālajā un pārvaldības jomā. 

